RESOLUCIÓN do 30 de setembro de 2025 pola que se modifica parcialmente a Resolución do 16 de decembro de 2024 pola que se adxudican as axudas da Orde do 18 de setembro de 2024 pola que se establecen as bases para a concesión, en réxime de concorrencia competitiva, das axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais, e se procede á súa convocatoria para o exercicio 2024 (código de procedemento IN606D).
Consellería de Educación, Ciencia, Universidades e Formación Profesional — III. Outras disposicións — 07/11/2025

A Axencia Galega de Innovación convocou as axudas para a formación de doutores e doutoras das universidades do Sistema universitario de Galicia (SUG) en empresas e centros de innovación e tecnoloxía, programa Doutoramentos industriais, mediante a Orde do 18 de setembro de 2024 (DOG núm. 189, do 1 de outubro).
O artigo 7 das bases da convocatoria establece os conceptos subvencionables e, no punto 1.d) do dito artigo, dispón que se poden financiar estadías de tres meses de duración no estranxeiro.
O artigo 15 das bases da convocatoria establece que a Comisión de Selección distribuirá as axudas de maneira que garanta un mínimo de 12 beneficiarios na categoría de empresas e 3 beneficiarios na categoría de centros de innovación e tecnoloxía, salvo que non haxa solicitudes suficientes en cada categoría.
Nos artigos 16 e 17 regúlase a resolución e notificación destas axudas unha vez que a Comisión de Selección establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 14.
A Resolución do 16 de decembro de 2024 adxudicou as anteriores axudas (DOG núm. 247, do 24 de decembro).
A Resolución do 1 de abril de 2025 modifica parcialmente a Resolución do 16 de decembro de 2024 pola que se acepta unha renuncia e se adxudica unha nova axuda á entidade candidata situada no primeiro lugar da lista de espera desta convocatoria.
A entidade Fundación Instituto Tecnológico de Galicia, NIF G15305923 e número de expediente 02_IN606D_2024_3100897, solicitou a axuda do programa Doutoramento industrial con estadía sinalando a zona 3, e resultou beneficiaria na Resolución de concesión do 16 de decembro de 2024 nos seguintes termos:
Advertido un erro na resolución de concesión á entidade antes mencionada por omisión da cantidade que corresponde á axuda de estadía que solicitou en tempo e forma, cómpre facer a rectificación oportuna e resolver a axuda nos termos axeitados.
Reunida de novo a Comisión de Selección o 6 de xuño de 2025 informa de que, revisada a solicitude da entidade, esta sinalou a zona de estadía 3 na solicitude, polo que cómpre facer rectificación.
De acordo co antedito,
Primeiro. Conceder a axuda á entidade Fundación Instituto Tecnológico de Galicia, NIF G15305923 e número de expediente 02_IN606D_2024_3100897, tal e como se indica na seguinte táboa tras a rectificación:
Segundo. Os créditos das partidas orzamentarias 07.A2.561A.470.0, 07.A2.561A.770.0, 07.A2.561A.480.0, 07.A2.561A.781.0, tras a modificación, quedan tal como se indica na táboa seguinte:
Terceiro. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Presidencia da Axencia Galega de Innovación ou ante a persoa titular da Consellería de Educación, Ciencia, Universidades e Formación Profesional, no prazo dun mes a partir do día seguinte ao da publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 30 de setembro de 2025